stanford-oval/wikipedia huggingface dataset:
Havaijinkoira
Alkuperä

Polynesialaiset uudisasukkaat toivat ensimmäiset paariakoirat Havaijille jo ennen 1000-lukua. Paikalliset naiset ja lapset alkoivat ajan myötä huolehtia niistä ja kasvattaa niitä. Samat koirat, joiden kanssa lapset usein ensin leikkivät, päätyivät kuitenkin usein vain hetkeä myöhemmin ruokalistalle. Koska lihominen ja syödyksi tuleminen oli niiden pääasiallinen käyttötarkoitus, niistä jalostui aikojen kuluessa pieniä, lyhytraajaisia, pulleavatsaisia ja laiskoja eläimiä, jotka liikkuivat hitaasti ja vaivalloisesti.
Havaijinkoira sai nimensä poi-ruoasta joka valmistettiin kalo- tai taaro-juurista. Poita käytettiin sen lihottamiseen lihakarjaksi, sillä liha oli liian arvokasta koiranruuaksi. Koska Havaijilla ei ollut kookkaita maanisäkkäitä villisikoja lukuun ottamatta, sitä ei tarvittu avuksi metsästykseen. Sitä ei koskaan jalostettu tiettyjen piirteiden mukaiseksi, mutta sekä luonnonvalinnalla että ihmisen jalostuksella oli silti tärkeä rooli.lähde?
Havaijinkoiran lihaa pidettiin suurena herkkuna, ja sitä tarjottiin juhlien aikaan gourmet-ateriana tärkeille vieraille.
Alkuperäisasukkaat käyttivät rotua paitsi ruoaksi, myös onnenkaluna suojelemaan lapsia hengellisesti. Tällöin pentu annettiin lahjaksi vastasyntyneelle, jonka äidin rintamaidolla sitä ruokittiin. Tämän uskottiin vahvistavan koiran suojeluviettiä lasta kohtaan. Koiran kuoltua sen hampaista tehtiin lapselle kaulakoru, jonka uskottiin jatkavan lapsen suojelemista. Mikäli lapsi kuoli ennen koiraa, tämä uhrattiin ja haudattiin yhdessä lapsen kanssa.
Koska havaijinkoira ei sopinut juuri mihinkään muuhun, se kuoli sukupuuttoon kun alkuperäisuskonto kiellettiin ja koiranlihan syönnistä tuli epämuodikasta. Eurooppalaisten uudisasukkaiden villiintyneet koirat risteytyivät sen kanssa ja viimeistään 1900-luvun alussa se katosi kokonaan. Useita vuosia myöhemmin Honolulun eläintarhassa yritettiin rodun elvyttämistä, mutta 12 vuoden kuluttua projektin todettiin epäonnistuneen. Havaijin kuningatar Liliʻuokalanin lemmikkikoiran Ponin väitetään olleen havaijinkoira.
Aiheesta muualla

Wikimedia Commonsissa on kuvia tai muita tiedostoja aiheesta .
Bay-Petersen, Jan. "Competition for resources : the role of pig and dog in the Polynesian agricultural economy." Journal de la Société des Océanistes. Osa 39, numero 77, sivut 121-129
Bryan, William Alanson. Natural History of Hawaii. The Hawaiian Gazette Co, Ltd, 1915.
Titcomb, Margaret. Dog and man in the ancient Pacific, with special attention to Hawaii. Osa 59. Honolulu: Bernice P. Bishop Museum Special Publications, 1969
Drawing of dog from Honolulu Zoo breeding program Hemmer & Backhaus. Domestication. 1990
Hawaiian Poi Dog
Hawaiian Poi Dog
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hawaiian Poi Dog
Havaijinkoira 1800-luvulta.
Kuningatar Liliʻuokalani Ponin kanssa vuonna 1917.
Käännös suomeksi
Panaman balboa

50 centesimon kolikko.
Panaman balboa on Panaman virallinen valuutta, joka on käytännössä sama valuutta kuin Yhdysvaltain dollari. Balboa eroaa dollarista kuitenkin siten, että Panamassa käytettävät kolikot ovat paikallisia. Seteleinä käytetään Yhdysvaltain dollareita. Vuonna 1941 painettiin ja laskettiin liikkeelle myös maan omia seteleitä, mutta muutamaa viikkoa myöhemmin tapahtuneen vallankaappauksen seurauksena setelit poistettiin kierrosta ja poltettiin.
Valuutta on nimetty espanjalaisen konkistadorin Vasco Núñez de Balboan mukaan.
Aiheesta muualla

Kuvia tai muita tiedostoja aiheesta panamalaiset kolikot Wikimedia Commonsissa
Galp Energia

| Galp Energia, SGPS, S> A. |
| --- | --- |

ISIN:  PTGAL0AM0009
Perustettu:  1999
Avainhenkilöt:  Filipe Silva
Kotipaikka:  Portugali
Kotisivu:  www.galp.com
Infobox OKVirheellinen NIMI-arvo: 
Galp Energia on portugalilainen öljytuote- ja maakaasukonserni, joka harjoittaa muun muassa öljyn ja maakaasun etsintää ja tuotantoa, öljytuotteiden jalostusta ja jakelua, petrokemian tuotteiden tuotantoa, maakaasun jakelua ja myyntiä sekä sähköntuotantoa.
Aiheesta muualla

Kuvia tai muita tiedostoja aiheesta Galp Energia Wikimedia Commonsissa
Klaus Allofs

| 0 | 1 | 2 |
| --- | --- | --- |

Henkilötiedot
Syntymäaika: 5. joulukuuta 1956 (ikä 67)
Syntymäpaikka: Düsseldorf, Länsi-Saksa
Pelipaikka: keskikenttä
Pituus: 174 cm
Seurat
| Vuodet | Seura | O (M) |
| 1975–1981 1981–1987 1987–1989 1989–1990 1990–1993 | Fortuna Düsseldorf 1. FC Köln Olympique Marseille Girondins Bordeaux Werder Bremen | 169 (71) 177 (88) 053 (20) 037 (14) 078 (18) |
Maajoukkue
| 1978–1988 | Saksa | 56 (17) |
Valmennusura
1999: Fortuna Düsseldorf
 Seurajoukkueuran tilastot kattavat vain kansalliset sarjat.
Klaus Allofs (s. 5. joulukuuta 1956 Düsseldorf) on entinen saksalainen huippujalkapalloilija. Marraskuusta 2012 lähtien hän on toiminut  VfL Wolfsburgin urheilutoimenjohtajana.
Allofs edusti Länsi-Saksaa 56 maaottelussa ja teki näissä kohtaamisissa 17 maalia. Hän voitti Euroopan-mestaruuden vuonna 1980.
Seuraurallaan hän aloitti Düsseldorfissa 1975–1981, siirtyi sieltä 1. FC Kölniin ja sieltä Ranskan puolelle Olympique de Marseilleen vuonna 1987. Viimeiset aktiivivuotensa 1990–1993 hän pelasi Werder Bremenissä, jota palasi myöhemmin valmentamaan.
Myös Klaus Allofsin veli Thomas Allofs on pelannut jalkapalloa ammatikseen.
Pangani

| Pangani |
| --- | --- |

 Pangani
 Koordinaatit: 05°25′S, 38°59′E 
Valtio:  Tansania
Alue:  Tangan alue
Piirikunta:  Panganin piirikunta
Aikavyöhyke:  UTC+3
Infobox OKVirheellinen NIMI-arvo: 
Pangani on pikkukaupunki Tangan alueella Tansaniassa Intian valtameren rannikolla. Se sijaitsee Pangani-joen suulla noin 45 kilometriä Tangasta etelään. Pangani on myös samannimisen piirikunnan (wilaya eli district) keskus. Kaupunkia markkinoidaan sukellus-, kalastus- ja rantalomakohteena.
Panganin piirikunnan alueella asui vuoden 2012 väestönlaskennan mukaan 54 025 asukasta. Se on väkiluvultaan selvästi Tangan alueen pienin piirikunta. Vuonna 1988 piirikunnan väkiluku oli noin 37 700 ja vuonna 2000 väkiluvuksi ennustettiin noin 44 200.
Panganissa on ollut asutusta pitkään; sen perustamisajaksi on arvioitu 500-luku eaa. Pangani on ollut aikoinaan merkittävä kauppasatama, jonka kautta kulki orjia ja norsunluuta. Saksalaiset tekivät siitä alueellisen hallintokaupungin. Siellä on edelleen jäljellä 1800-luvun arabitaloja sekä siirtomaakauden eurooppalaistyylisiä rakennuksia.
Aiheesta muualla

Kuvia tai muita tiedostoja aiheesta Pangani Wikimedia Commonsissa
Allenin sääntö

Pohjois-Amerikassa eläviä jänislajeja. Vasemmasta alakulmasta myötäpäivään: antilooppijänis (Lepus alleni), mustahäntäjänis (Lepus californicus), lumikenkäjänis (Lepus americanus) ja napajänis (Lepus arcticus).
Allenin sääntö on biologinen sääntö, jonka mukaan kylmemmässä ilmastossa elävillä tasalämpöisillä eläimillä on yleensä lyhyemmät ruumiin ulokkeet kuin lämpimämmässä ilmastossa elävillä saman lajin tai läheisen sukulaislajin yksilöillä. Säännön esitteli ja sille nimen antoi yhdysvaltalainen eläintieteilijä Joel Asaph Allen vuonna 1877.lähde?
Selitys

Kahden eläimen pinta-ala voi olla erisuuruinen, vaikka niiden tilavuus olisi sama. Eläimen pinta-ala vaikuttaa siihen, kuinka paljon lämpöä pääsee karkaamaan ympäristöön. Kylmässä ilmastossa turhaa lämmönhukkaa on vältettävä; pieni pinta-ala suhteessa tilavuuteen on yksi keino estää lämmön poistumista elimistöstä. Lämpimässä ilmastossa sen sijaan on tärkeää, että lämpö pääsee poistumaan elimistöstä tehokkaasti, jotta ylikuumenemiselta vältytään; tätä edistää suuri pinta-ala suhteessa tilavuuteen.lähde?
Toisin sanoen kylmässä ilmastossa elävillä tasalämpöisillä eläimillä on lyhyemmät ruumiin ulokkeet, koska pitkät ulokkeet lisäävät ruumiin pinta-alaa ja näin ollen lämmön poistumista elimistöstä. Ihon pinta-ala on kuitenkin vain yksi tekijä, joka pitää tasalämpöisen eläimen ruumiinlämpötilan tasaisena; muita ovat muun muassa verenkierron säätely, hikoilu, käyttäytyminen (esimerkiksi varjoon siirtyminen), lihasvärinä, karva- tai höyhenpeite ja rasvakerros.lähde?
Alfred

| Alfred |
| --- | --- |
Nimipäivä:   
– suomenkielinen:  29. lokakuuta
– ruotsinkielinen:  29. lokakuuta
– ortodoksinen:  –
Muunnelmia:  –
Vastineita eri kielissä:  Alfredo
Nimen alkuperä:  haltija, neuvonantaja
Infobox OKNimi-testi OK: 
Alfred on miehen etunimi. Nimi on alkujaan englantilainen kuningasnimi, jonka alkuosa alf tarkoittaa haltijaa tai keijukaista, loppuosa red neuvonantajaa. Tunnetuin Alfred-niminen hallitsija oli Wessexin kuningas Alfred Suuri, joka hallitsi vuosina 871–899.
Suomessa nimi Alfred on 1900-luvun alusta vuoden 2019 loppuun mennessä annettu 8 070 henkilölle.  Alfredin nimipäivä on 29. lokakuuta.
Kuvitteellisia Alfredeja

Alfred J. Kwak (Alfred Ankka), Dennis Livsonin piirrossarjan päähenkilö
Alfred Pennyworth, DC Comicsin sarjakuvahahmo
Alfred (suomen kielessä: Aatu), Astrid Lindgrenin luoma hahmo. Kissankulman renki Vaahteramäen Eemelissä
Aiheesta muualla

Kuvia tai muita tiedostoja aiheesta Alfred Wikimedia Commonsissa
Alliance pour la solidarité au Mali – Convergence des forces patriotiques

Alliance pour la solidarité au Mali – Convergence des forces patriotiques (ASMA–CFP) on poliittinen puolue Malissa.
Adéma–PASJ:n johtajiin kuulunut Soumeylou Boubèye Maïga perusti ASMA–CFP:n vuonna 2013. Puolue luonnehtii itseään sosialistiseksi.
ASMA–CFP sai kolme edustajaa Malin kansalliskoukseen vuoden 2013 vaaleissa. Puolueen puheenjohtaja Maïga toimi maan pääministerinä vuosina 2017–2019. Vuoden 2020 kansalliskokousvaaleissa puolue sai neljä edustajaa.
Aiheesta muualla

ASMA–CFP:n sivusto[vanhentunut linkki] (ranskaksi)
PA2-luokka

PA2-luokan lentotukialus
PA2 (ransk. Porte-avions 2, "Lentotukialus 2") oli Ranskan laivaston suunnitelma uuden sukupolven lentotukialukseksi. Aluksia piti rakentaa vain yksi kappale runkonumerolla R92.
Ranskan hallituksen 28. huhtikuuta 2013 julkaisema puolustusselonteko 2013 lopetti suunnitelman toteuttamisen. Selonteko kuitenkin mahdollisti suunnitelman loppuunsaattamisen ja tuotoksen myymisen ulkomaille.
Taustaa

Ranskan aiemmat tukialukset, FS Foch ja FS Clemenceau valmistuivat jo vuosina 1961 ja 1963, ja on jo poistettu vahvuudesta. Laivaston nykyinen lippulaiva FS Charles de Gaulle valmistui 1994, mutta lukuisten teknisten ongelmien johdosta sen luovuttaminen venyi aina vuoteen 2001. Tämän johdosta Ranskan laivasto luopui enempien de Gaulle -luokan alusten rakentamisesta ja aloitti suunnittelun uudelleen puhtaalta pöydältä.
PA2:n syynnittelutyön virallisesti aloitti 24. tammikuuta 2005 Ranskan puolustusministeri Michele Alliot-Marie, jolloin keskityttiin Britannian ja Ranskan yhteistyö mahdollisuuksiin. Jacques Chirac allekirjoitti alustavan sopimuksen uusista aluksista. Tammikuussa 2006 Ranskan ja Britannian laivastoministerit allekirjoittivat yhteistyösopimuksen uusien lentotukialusten rakentamisesta. Maat tekevät osittaista yhteistyötä, vaikkakin PA2- ja brittien Queen Elizabeth-luokassa on myös eroavaisuuksia.
Suunnittelu

PA2-luokan alusten piti suunnitelmien mukaan kyetä operoimaan 32-40 lentokoneella, joihin sisältyisivät Rafale M -hävittäjät, E-2C/D Hawkeye -tutkakoneet sekä AS565 Panther ja NH90-helikopterit. Lentokannen pituus tulisi olemaan 285 metriä ja leveyden 67,5 - 69 metriä. Vesirajassa aluksen leveys olisi ainoastaan 37,5 metriä. Uppouma olisi 62 000 tonnia.
Aluksen maksiminopeus olisi 26 solmua. Perinteisellä koneistoilla, jossa kolme dieselmoottoria ja kaasuturbiini (CODAG/CODLAG), varustetun aluksen kantama olisi 5 000-8 000 merimailia riippuen lopullisista päätöksistä, jotka jäivät tekemättä. Aluksen tuli kyetä toimimaan merellä viisi viikkoa ilman täydennyksiä. Miehistöä aluksella tarvittaisiin 900 henkeä ja lisäksi 650 hengen lennosto. Alukselle suunniteltiin myös tilat 220 matkustajalle.
Alukselle on alustavasti ehdotettu nimeä FS Richelieu kardinaali Richelieun mukaan. Samaa nimeä tosin ehdotettiin aikanaan de Gaullelle. Lopullista päätöstä asiassa ei kuitenkaan ole tehty.
Propulsio

Alukset piti varustaa tavanomaisilla diesel- ja kaasuturbiinikoneistoilla sähköisellä voimansiirrolla. Yhteistyökumppani Yhdistyneen kuningaskunnan merivoimat hylkäsi ydinkäyttöisyyden johtuen sen kalleudella. Ranskan laivastokin ei katsonut tarpeelliseksi tehdä ydinreaktorin tarvitsemia muutoksia. Osasyynä on de Gaullesta saadut huonot kokemukset.
Jos koneistoratkaisu on sama kuin briteillä, voimanlähteinä on kaksi Rolls-Royce-kaasuturbiinia ja 4 Wärtsilä 38-dieselmoottoria (2 12- ja 2 16 sylinteristä.) Potkureille energia välittyisi sähköisesti. Alusten toimintamatka olisi noin 19 000 kilometriä.
Paco Rabanne

Paco Rabanne Kiovassa vuonna 2006.
Francisco Rabaneda y Cuervo (tunnettu nimellä Paco Rabanne [’pako ra’βan]); (18. helmikuuta 1934 Pasaia (joittenkin lähteitten mukaan San Sebastián), Giputzkoa, Espanja – 3. helmikuuta 2023 Ploudalmézeau, Finistère, Ranska), oli baskilais-ranskalainen muotisuunnittelija, joka tuli 1960-luvulla tunnetuksi hätkähdyttävistä valmisvaatekokoelmistaan ja hajuvesistään. Hänen nimellään markkinoidaan yhä vaatekokoelmia, kenkiä ja laukkuja sekä hajusteita ja ihonhoitotuotteita.
Hänet tunnetaan 1960-luvun avaruusajan muodin (Space Age Fashion) luojana yhdessä André Courrégesin, Pierre Cardinin ja Rudi Gernreichin kanssa.
Suku ja koulutus

Rabaneda y Cuervo syntyi Espanjan Baskimaassa vuonna 1934. Kenraali Francon hallitus teloitti hänen tasavaltalaisia kannattaneen eversti-isänsä Francisco Rabaneda Postigon Espanjan sisällissodan aikana, ja viisivuotias poika kolmen sisaruksensa kanssa muutti Balenciagan päämallimestarina (joittenkin lähteitten mukaan pääompelijattarena, Première Main) toimineen äitinsä María Luisa Cuervo Fernándezin kanssa Ranskaan vuonna 1939, jonne Cristobál Balenciaga siirsi muotitalonsa.
Pakomatkallaan he olivat leirissä lähellä Guernican kylää, jonka saksalaiset pommittivat maan tasalle vuonna 1937. Francisco kasvoi kahden sisarensa ja veljensä kanssa Bretagnessa.
Francisco (lempinimeltään Paco) kouluttautui vuosina 1951–1963 arkkitehdiksi École national superièure des Beaux-Artissa, jossa hän erikoistui teräsbetoniarkkitehtuuriin. Hän ansaitsi samalla rahaa ja tuli tunnetuksi muotialalla aluksi nappien, laukkujen, asusteiden ja kirjontojen suunnittelijana, joka teki yhteistyötä Christian Diorin, Pierre Cardinin, Givenchyn, Nina Riccin, Elsa Schiaparellin ja Balenciagan kanssa sekä suunnitteli myös kenkiä Charles Jourdanille. Useimmat muotitalot eivät olleet kuitenkaan kelpuuttaneet hänen suunnitelmiaan, hän muisteli haastattelussaan vuonna 2017.
Hän työskenteli lähes 10 vuotta myös teräsbetoniarkkitehtuuria suunnitelleen Auguste Perret'n toimistolle.
Viimeiset vuodet

Paco Rabanne luovutti muotitalonsa espanjalaiselle Puig-muotikonsernille vuonna 1987, lopetti muotisuunnittelun vuonna 1999 ja kaiken suunnittelutyön lopullisesti vuonna 2009. Hän kiinnostui erilaisista esoteerisistä filosofioista, kuten sielunvaelluksesta ja numerologiasta. Hän oli valinnut muotitalonsa nimen numerologisin perustein, koska siinä oli 11 kirjainta.
Hän aiheutti kohua väittämällä olevansa 75 000 - 78 000 vuotta vanha, murhanneensa Tutankhamonin, olleensa prostituoitu Ludvig XV:n aikana, tavanneensa Jeesuksen/Jumalan kolme kertaa sekä kohdanneensa ulkoavaruuden olioita ja oli vakuuttunut siitä että avaruusasema Mir tulee syöksymään maahan ja tuhoamaan Pariisin. Hän kirjoitti näistä kokemuksistaan muistelmissaan Journey: From One Life to Another (1997).
Hän lahjoitti pois suuren osan omaisuudestaan. Paco Rabanne kuoli 88-vuotiaana haimasyöpään kotonaan Portsallissa, Koillis-Bretagnessa.
Perintö

Paco Rabannen vetäydyttyä muotitalostaan vuonna 1999, hänen valmisvaate -mallistonsa jäivät tauolle. Mallistojen valmistus aloitettiin uudelleen vuonna 2011 Manish Aroran luovassa ohjauksessa. Nykyinen pääsuunnittelija on Julien Dossena, joka otti tehtävän vastaan ​​vuonna 2013.
Galleria

Alumiinilevyistä tehty tunika, Paco Rabanne 1967.
Muovi- ja metallipaljeteista tehty uimapuku, Paco Rabanne 1967.
Alumiinilevyistä ja nahasta tehty jakku, Paco Rabanne 1967-1968
Metallirenkaista tehty mekko, Paco Rabanne 1971.
Painokuvioitu mekko, Paco Rabanne 1973.
Alumiini- ja muovirenkaista tehty asu, Paco Rabanne 1974.
Paco Rabannen 1 Million -kölninvesi, lanseerattu 2008
Aiheesta lisää

Fashion Rabanne Official Site
Aiheesta muualla

Kuvia tai muita tiedostoja aiheesta Paco Rabanne Wikimedia Commonsissa
Palmuöljydiesel

Palmuöljydieseliä tehdään öljypalmun hedelmistä.
Palmuöljydieselillä viitataan kokonaan tai pääosin palmuöljyyn pohjautuviin biodieseleihin. Kiinnostus palmuöljydieseliin on kasvanut muun muassa päästövähennystavoitteiden ja palmuöljyn edullisuuden takia, mutta vastaavasti palmuöljydieselin tuotannon on syytetty aiheuttavan laajamittaisia sosiaalisia ja ekologisia ongelmia tehden palmuöljydieselistä kiistellyn polttoaineen. Palmuöljydiesel kattaa suurimman osan maailman biodieselmarkkinoista.
Tuotanto

Palmuöljyä saadaan Länsi-Afrikasta peräisin olevan öljypalmun hedelmistä ja siemenistä. Tästä kasviöljystä palmuöljydieseliä valmistetaan samoilla tekniikoilla kuin muitakin biodieseleitä, esimerkiksi transesteröimällä kasviöljyä alkoholilla ja katalyytilla tai hydrauksella.
Tuotanto > NExBTL-diesel

Suomalainen Neste jalostaa palmuöljydieseliä hydraukseen perustuvalla patentoimallaan NExBTL (Neste Biomass to Liquid) -teknologialla. NExBTL on parafiinista seosta, jota voidaan valmistaa kaikentyyppisistä eloperäisistä biomassoista. Nesteen Neste Green -diesel sisältää vähintään 10 prosenttia NExBTL-palmuöljydieseliä sekoitettuna fossiiliseen dieseliin. Koekäytössä oleva Neste Green 100 -diesel taas on täysin uusiutuviin raaka-aineisiin pohjautuvaa dieseliä.
Neste Oil aloitti palmuöljydieselin tuotannon vuonna 2007 170 000 tonnin vuosikapasiteetilla Porvoon jalostamolla. Vuoden 2009 lopulla Nesteellä valmistui Porvooseen toinen samankokoinen laitos. Neste Oil rakentaa Singaporeen palmuöljydieseliä valmistavan laitoksen, jonka tuotantokyky on 800 000 t/v. Sen investointikustannukset arvioidaan 550 miljoonaksi euroksi. Toinen vastaavankokoinen laitos nousee Rotterdamiin 670 miljoonalla eurolla.
Kulutus

IEAn mukaan palmuöljydiesel on noussut maailman yleisimmäksi biodieseliksi. Palmuöljydieselin kysyntää ovat nostaneet fossiilisten polttoaineiden nouseva hinta, huoli ilmastonmuutoksesta sekä EU:n biopolttoainetavoitteet. Isossa-Britanniassa vuonna 2009 kaksitoista öljy-yritystä sekoitti palmuöljydieseliä fossiilisen dieselin sekaan.
Kritiikki

Palmuöljy on maailmankaupassa merkittävin kasvirasva. Sen tuotannosta on 90 prosenttia Malesiassa ja Indonesiassa. Kummassakin maassa kaadetaan sademetsää ja viedään alkuperäiskansojen maita palmuöljyviljelmien tieltä. Sademetsien kaataminen tuhoaa luonnon monimuotoisuutta (biodiversiteettiä) ja näin ollen aiheuttaa luonto- sekä eläinkatoa. Työntekijöiden oikeudet on rajalliset. Torjunta-aineet ovat ympäristölle haitallisia. Laitokset saastuttavat vettä. Öljyviljelmät aiheuttivat 90 prosenttia Malesian metsäkadoista 1985–2000. Kansainvälisten ympäristöjärjestöjen mukaan tuhotut sademetsät sitoisivat enemmän hiiltä kuin biodieselin käytön etu on. Suomalainen Neste Oil on luvannut solmia sopimuksia kestävän palmuöljyntuottajien kanssa.
European Union of Ethanol Producers (UEPA) mielestä on tärkeää saada kansainväliset säädökset, joissa huomioidaan ulkoiset ympäristöön kohdistuvat vaikutukset. Heidän mielestään vastuullinen ympäristötoiminta on varmistettava EU:n ulkopuolella raaka-aineiden tuotannossa ja varmistettava etteivät massiiviset viljelmät tuhoa alkuperäistä metsää tai luontoa, kuten Etelä-Amerikassa. Euroopan maatalous ja biopolttoaineteollisuus pelkäävät, että perinteinen öljyteollisuus lisää tuotantoa halvimmissa maissa ympäristönäkökohtia huomioimatta. He uskovat, että Eurooppa voi saavuttaa omalla tuotannollaan 10 % tavoitteen, mutta pelkäävät valvomattoman ulkomaisen tuonnin ja tuotantomaiden salaisten tukien rajoittavan eurooppalaista tuotantoa. Heidän mielestään biopolttoaineiden kehitys on mielekästä vain, jos se ei vaikuta negatiivisesti ympäristöön ja ravintokasveihin.
Greenpeace kampanjoi Neste Oilin palmuöljystä valmistettua biodieseliä vastaan syksyllä 2007. Rainbow Warrior pysäytti 30 000 tonnin palmuöljykuljetuksen lähdön Indonesiasta. 10 000 tonnin kuljetus Porvoon jalostamolle oli mielenosoituksen kohteena. Greenpeacen mukaan Neste Oil on ensimmäinen yritys, joka valmistaa biodieseliä palmuöljystä. Neste Oil on Suomen suurin palmuöljyn käyttäjä ja sen kasvusuunnitelmat ovat valtavat. Neste Oil ostaa palmuöljyn maailman suurimmalta palmuöljyntuottajalta IOI:lta, joka laajentaa toimintaansa Indonesiassa. Greenpeace väittää, että palmuöljydieselin runsas käyttö tuhoaa sademetsiä ja lisää ilmastopäästöjä vastoin alkuperäistä päämäärää. Toisaalta Neste on liittynyt Kestävän palmuöljyn yhdistykseen (RSPO), jonka tarkoituksena on varmistaa, ettei sademetsää kaadeta palmuöljyn kysynnän takia. Ainoastaan jo raivattuja alueita saa käyttää. Nesteen käyttämän palmuöljyn alkuperä tiedetään plantaasin tarkkuudella.lähde?
Keskusteltuaan asiantuntijoiden, asiakkaiden ja Greenpeacen kanssa ruotsalainen huoltoasemaketju OKQ8 perui Neste Oilin palmuöljypohjaisen biodieselin tuonnin markkinoille vuonna 2007. Yhtiön mukaan palmuöljyn tuotanto on liian suuri riski Indonesian sademetsille.
7. toukokuuta 2008 kymmenen Greenpeacen aktivistia vastusti biodieselin myyntiä lukitsemalla Eläintarhan Nesteen biodieseltankkien pumput lukoilla niin, ettei tankkauspistooleja voinut käyttää.
Aiheesta muualla

Palmuöljydiesel Yle Elävässä arkistossa
Greenpeace osoittamassa mieltä palmuöljydieseliä vastaan Helsingissä.
SDRAM

SODIMM 64 MB SDRAM
SDRAM (engl. Synchronous dynamic random-access memory) on DRAM-muistityyppi, joka esiteltiin esiteltiin 1990-luvun puolivälissä. SDRAM on synkronoitu tietokoneen suorittimen käyttämään kellotaajuuteen, jolla pyritään maksimoimaan suorittimen antamien käskyjen määrä aikajaksoa kohden.
SDRAM esiteltiin vuonna 1996-1997 ja yleistyi nopeasti korvaten aiemmat DRAM-tyypit. Aiemmat muistityypit toimivat asynkronisesti yksi operaatio kerrallaan. SDRAM lisäsi sisäisen jonon toimintoja varten. Myöhemmin SDRAMin korvasi DDR SDRAM.
Muistityypin piirteet

SDRAM käyttää muistiväylän kellosignaalia synkronoimaan luku- ja kirjoitussignaalit muistipiireille. SDRAM jakaa muistin parilliseen määrään rivejä, jolloin suurempi osa muistista on rinnakkain käsiteltävissä lomittain. SDRAMin mukana tuli mahdollisuus käyttää rekisteröityä muistia, jolloin piirisarja käyttää muistimoduulilla olevaa rekisteriä läpikirjoituspuskurina eikä piirisarjan tarvitse ohjata jokaista muistipiiriä suoraan.
CAS-latenssilla (engl. Column Access Strobe Latency) tarkoittaa viivettä muistirivin aktivoimisesta luku- tai kirjoitusoperaation alkamiseen. Aktivoidulla rivillä seuraavien sarakkeiden luku on nopeampaa ilman uutta aktivointia välissä, josta johtuen muistille kerrotaan seuraavien toimintojen viiveet. Viiveiden ilmoittamiseen käytetään kellojaksojen määrää.
SDRAM vaatii samalla tavalla virkistämistä kuin tavallinenkin DRAM. SDRAM on edeltäjistään poiketen synkronoitu kellosignaaliin, mikä mahdollistaa muistiväylän paremman liukuhihnoittamisen ja siten nopeamman peräkkäisen datansiirron. Hakuaikaa SDRAM ei kuitenkaan paranna, vaan saattaa jopa hiukan huonontaa (koska pitää aina odottaa kellonreunaa ennen kuin muistille voi antaa komentoja). SDRAM pystyy antamaan peräkkäistä dataa ulos peräkkäisinä kellojaksoina. SDRAM-muistien hakuaika ilmoitetaan kellojaksolukemina, eli paljonko aikaa kuluu signaalin jälkeen ennen kuin piiri antaa dataa, tai piirille voidaan antaa seuraava ohjaussignaali.
SDRAM-muisteja on valmistettu noin 66–200 MHz kellotaajuudella, tosin koneiden keskusmuisteiksi vain 66, 100 ja 133 MHz -standardeilla (alkuperäinen, PC100 ja PC133). Nopeammat ovat olleet erikoismuisteja näytönohjaimiin. Monet muistit pystyivät pienemmällä kellojaksolla toimiessaan pienempiin viiveisiin, muistin CAS-hakuaika 133 MHz:lla saattoi olla 3 kellojaksoa eli 22 ns, mutta 100 MHz:lla 2 kellojaksoa eli 20 ns.